JohanHeinsen/ENO huggingface dataset:
Viborger Samler, 1848-04-03
Paa Augustenborg have Alsingerne taget 150 Heste, som efter Sigende skulle være anvendte til Bespænding af det danske Artilleri. Hertuginden er flygtet med sine Børn til Hamborg. Med grædende Taarer skal hun have yttret: "Jeg seer aldrig Augustenborg mere!" Den berygtede Stænderdeputerede Thies Stenholdt i Rabstedt uddeler og lader uddeele 1 Specie i Haandpenge, til dem, der ville gaae over til Oprørerne i Slesvig. Börsennachrichten, taler om en hemmelig Tractat imellem Sverrig og Danmark, ifølge hvilken Sverrig har forpligtet sig til at yde Danmark Hjælp, naar SlesvigHolsteen vil løsrive sig fra Danmark.
Viborger Samler, 1848-04-03
Viborg. Jgaar Eftermiddags opkom Jldløs her i Byen i Baggaarden af den saakaldte "Gamle Amtstue", hvoraf endeel nedbrændte. Om Aarsagen til Jldens Opkomst have vi ikke hørt noget paalideligt.
Viborger Samler, 1848-04-03
Udenlandske Efterretninger kunne af Mangel paa Plads først meddeles i næste Nr.
Viborger Samler, 1848-04-03
Udnævnelser. Hs. Majestæt har allernaadigst udnævnte Sognepræst for St. Michels Menighed i Slagelse samt for Heininge Menighed, Provst for Slagelse Herred, G. G. Salicath, R. af D., til Sognepræst for Stillinge Menighed i Sjælland. Sognepræst for Snedsted og Nørhaae Menigheder i Aalborg Stift, L. C. Müller, til i Forbindelse med sin Stilling som Forstander og Førstelærer ved Skolelærerseminariet i Ranum, fra 1ste Mai d. A. at være Sognepræst for Bjørnsholm og Malle Menigheder i Viborg Stift. Cand. theol. N. T. Becher til 2den Lærer ved Skolelærerseminariet paa Joenstrup; Kammerjunker, Byfoged og Byskriver i Kjerteminde, Herredsfoged og Skriver i Hindsholm Herred, Bretteville, til Byfoged i Ebeltoft og Herredsfoged i Sønder og Mols Herreder, Consumtionskasserer i Hillerød, Ritmester Lerche, til tillige at være Consumtionsinspecteur sammesteds.
Viborger Samler, 1848-04-03
Entledigelser. Paa derom indgivne Ansøgninger har Hs. Majestæt Kongen, under 29de Marts entlediget efternævnte Embedsmænd under Collegiet, nemlig: Etatsraad, Deputeret Francke, Justitsraad, Comitteret Schleiden, Fuldmægtig i det slesvigske Revisions contoir Wittmaack, og Copist i Secretariatet Ziegeler.
Viborger Samler, 1848-04-03
Efterretning om ledige geistlige Embeder 1. Svallerup Sognekald i Sjællands Stift, ny Ansættelse 345 Rbd., har følgende Jndtægter: 1) Præstetienden, der størstedeels ydes efter confirmerede Foreninger, kan anslaaes til c. 289 Tdr. Byg. 2) Qvægtiende og Smaaredsel c. 30 Rbd. 3) Offer og Accidentser c. 150 Rbd. 4) Af Præstegaardsavlingen, hvis hele oprindelige Areal er 166 1/2 Tdr. Land med Hartkorn, efter den nye Matrikul, 21 Tdr. 6 Skr. 1 1/2 Alb.,er i Aaret 1799, ifølge allerh. Confirmation, bortarvefæstet c. 108 Tdr. Land, inddeelt i 11 Parceller, der tilsammen svare i aarlig Afgivt til Præstekaldet 352 Rbd. og desuden betale Skatterne af deres Hartkorn, hvilke erlægges til Præsten, som indestaaer for Betalingen til Amtstuen. Resten af Avlingen, c. 58 Tdr. Land, drives under Præstegaarden. Bankrenter, Skatter og Afgivter til Amtstuen udgjøre for Præstens Vedkommende c. 140 Rbd. Expenser og Fattigskat 24 Rbd. Enkepension udredes med 32 Tdr. Byg efter Capitelstaxt og 10 Rbd. i Penge. Artillerihest holdes. Præstegaarden indløses med 150 Rbd. - 2. Egitzlevmagle Sognekald i Sjællands Stift, ny Ansættelse 300 Rbd.; dets Jndtægter ere følgende 1) Korntienden, der tildeels er bestemt ved Tiendecommissionens Kiendelse, udgjør c. 343 Tdr. Byg, 2) Qvægtiende og Oste penge 47 Rbd. 3) Smaaredsel: 48 Par Kyllinger, 48 Snese Æg og 48 Gæs. 4) Offer og Accidentser 196 Rbd. 5) Af 3 jordløse Huse oppebæres 7 Rbd. 6) Præstegaardslodden, har et Areal af 9 Tdr. Land, og desuden er en under Universitetet hørende Jordlod paa 12 Tdr. Land bortarvefæstet til Kaldet mod en aarlig Afgivt af 1 Td. Rug, 1 Td. Byg og 1 Td. Havre, hvorhos enhver tiltrædende Præst skal til Universitetet erlægge en Recognition af 20 Rbd. pr. Td. af denne Lods Hartkorn, der udgjør 1 Td. 6 Skpr. 1 Fdkr. 2 Alb. Skatter og Bankrenter udgjøre 188 Rbd.; Universitets-Pen erlægges med 3 Rbd. 2 Mk.; Expenser 16 Rbd.; Nationalhest, holdes; Enkepension bliver at svare.
Viborger Samler, 1848-04-03
Døde. Spentrup. Præsten, Sangeren, Frihedens og den danske Nationalitets varme Talmand og Forsvarer, Steen Steensen, Blicher, 66 Aar. - Vestrup, Gaardeler Jens Sørensen Skjøt, 76 Aar. - Randers, Kirstine Marie Michelsen, 21 Aar.
Viborger Samler, 1848-04-03
AVERTISSEMENTS. Herved advares Enhver mod at sende Qvæg eller Heste til Markederne i Slesvig eller Holsteen.
Viborger Samler, 1848-04-03
Der er herfra tilskrevet Handelsministeren om at aabne en Export-Forbindelse med England, for at Fedeqvæget itide kan blive realiseret. Viborg Stiftamt, den 3die April 1848. L. Bretton.
Viborger Samler, 1848-04-03
Paa den i Løverdags Eftermiddag den 1ste d. M. udlagte Liste over frivillige Pengebidrag af Viborg Byes Jndvaanere til Fædrelandets Forsvar er til idag tegnet 1762 Rbd. De af Byens Jndvaanere, som endnu ikke have tegnet sig, opfordre vi herved til, inden først kommende Torsdag den 6te Dennes, at tegne sig paa Listen, der er henlagt hos undertegnede Kasserer i Comiteen, Buchwaldt. Comiteen for Væbningen i Viborg, den 3die April 1848. C. M. Jespersen, Quistgaard. S. Buchwaldt. G. Boye. C. Gedde.
Viborger Samler, 1848-04-03
Undertegnede undlader ikke herved at bekjendtgjøre, at jeg forfærdiger Alt hvad som henhører til Bøssemageriet. Viborg, den 31te Marts 1848. F. Kruekow.
Viborger Samler, 1848-04-03
Hjemmeavlet rødt Kløverfrøe, af sjelden god Qvalitet, kan erholdes hos Søren Møller. Til Dannelse af de frivillige bevæbnede Corps, hvortil Fædrelandets Fare, vor elskede Konges hjertelige Opfordring, og hver dansk Mands alt opoffrende Fædrelandssind, nimodstaaelig tilskynder, er Vaaben det første Nødvendige; men disse haves ikke i privat Værge i tilstrækkelig Mængde. Derimod ere betydelige Pengemidler paa rede Haand overalt i Landet, og det gjælder derfor kun om, med Hurtighed at foranstalte hensigtsmæssige Vaaben anskaffede.
Viborger Samler, 1848-04-03
Undertegnede, der ved en her i Byen igaar afholdt Folkeforsamling ere valgte til at sammentræde i en Comitee, for fra det omliggende District at modtage og til Vaabens Jndkjøb snarligst at anvende de tegnede Bidrag, foreslaae derfor enhver Comitte eller enkelt Mand overalt i Jylland, der have paataget sig Jndsamling i dette Øiemed, at møde hinanden i Aarhuus hos Gjæstgiver Larsen Mandagen den 10de April førstkommende om Eftermiddagen Kl. 2, for i en samlet Eenhed at aftale og beslutte, hvorledes Anskaffelsen af Vaaben paa den hensigtsmæssigste Maade uopholdelig kan iværksættes. Forsaavidt Bidragene vare indkomne, foreslaaes, at Beløbet medbringes, men i al Fald maatte Oplysning om de Summer, hvorover der kunne disponeres, være tilstede. Horsens, den 31te Marts 1843. W. Schytte, Norup, Thygeson, Ritmester,
Viborger Samler, 1848-04-03
Stænderdeputeret. Hofjægermester, til Mattrup. paa Hanstedgaard. Horsens.
Viborger Samler, 1848-04-03
Jfølge Krigsministerens Befaling af 30te Marts, er Undertegnede beordret til at bekjendtgjøre, at de Heste, som frivillig ydes i Jylland, ville blive modtagne i Randers, Aarhuus og Horsens, og at Ritmester v. Meyer af 5te Dragon-Regiment i Randers, Major v. Petersen af 3die Dragon-Regiment i Aarhuus og en Underofficeer i Horsens ere beordrede til at modtage disse Heste. H. G. Castenschjold, Odense, d. 31te Marts 1848. Generalm. og Brigadecommand.
Viborger Samler, 1848-04-03
Forinden min Afreise herfra undlader jeg ikke at bekjendtgjøre, at Enhver der maatte have Mellemværende med mig, derom ville behage at henvende sig til Hr. Fabrikeier M. P. Bruun til Bruunshaab. Asmilekloster, den 3die April 1848. C. Schønheyder. Spare- og Laanekassen.
Viborger Samler, 1848-04-03
Da det er bragt i Erfaring, deels at der er udspredt det Rygte, at Regjeringen skulde have forlangt den herværende Spare- og Laanekasses Midler overladte til Brug, og deels at der circulerer andre lignende Rygter, hvorefter derskulde være Frygt for, at den herværende Spare- og Laane kasse ikke skulde kunne tilsvare de i samme indsatte Summer, finde vi os foranledigede til herved at bekjendtgjøre, at saavel det nævnte Rygte om, at Regjeringen skulde have forlangt sig overladt Kassens Midler, som og ethvert andet Rygte, der maatte circulere og Kassens Usikkerhed, er aldeles usandfærdigt og uden mindste Grund. Vi maae derhos tilføie, at den Extract af Kassens Regnskab for afvigte Aar, som i disse Dage bekjendtgjøres ved Trykken, viser, at dens Tilstand er aldeles betryggende og at Kassens Reservefond, der tjener til yderligere Sikkerhed for Jnteressenterne, i Regnskabsaaret er forøget med omtrent 1000 Rbd. Kassens Midler ere ogsaa saaledes disponible, at den er istand til ved den bestemte Forfaldstid at udbetale alle opsagte Summer, skjøndt der i de sidste 2 Uger er opsagt over 30,000 Rbd., ligesom vi og maae bemærke, at der for de af Kassens Midler, som ere udlaante til Private, er stillet en saa betryggende Sikkerhed, at om end Tidsomstændighederne maatte medføre en betydelig Forringelse af Eiendommenes Værdi, vil det dog ikke kunne befrygtes, at Kassen kan lide noget Tab.
Viborger Samler, 1848-04-03
Directionen for Spare- og Laanekassen for Viborg By og Omegn, den 31te Marts 1848. P. C. Møllers Udsalg i store St. Hansgade af Skomagerarbeide er stedse forsynet med Herrestøvler, Herre= og Dame=Morgenskoi forskjellige Mønstre, sorte og couleurte Brunels- og FløielsDamestøvler og Sko, Safianssko, Lædersko, Bandoleersko, samt alle Slags Børnarbeide, som Alt sælges til muligst billige Priser. Bestillinger modtages saavel fra Landet som her fra Byen og expederes hurtig.
Viborger Samler, 1848-04-03
En fiin Dreng ønskes i Lære strax. Mærk.
Viborger Samler, 1848-04-03
Hos Skrædder Munch er Plads ledig for en Forbundter og en Lærredreng. Et Parti Brosteen, circa 20 Læs, er at erholdtilkjøbs. Anvises fra Adressecontoiret. Dette Blads udenlandske Artikel redig af Adjunct Reis, den indenlandske af H. Wissing, og udgives 4 Gange ugentlig fra Sidstes Officin. Som Tillæg meddeler Bladet Landsoverrettens Domme,
Viborger Samler, 1848-04-04
Stifts-Tidende. Giver, Forsendes med Brevposten i Danmark og Hertugdømmerne. Tirsdagen den 4 April 1818. Nr. 57. 76 Aarg.
Viborger Samler, 1848-04-04
Udenlandske Efterretninger. Storbritannien og Jrland. London, den 24de Marts. Londonerjournalerne beskjæftige sig næsten udelukkende med Tydsklands Anliggender. – Prindsen af Joinville og Hertugen af Aumale ere landede ved Dartmouth, og derfra ankomne til Claremont. De have havt en Sammenkomst med Prinds Albert.
Viborger Samler, 1848-04-04
Frankerig. Fyrst Adam Czartorysky og de fleste Polakker have forladt Paris for at ile til Polen. Han var paa sin Reise ankommen til Køln, hvor en politisk Demonstration fandt Sted, og ved sin Afreise fra denne Stad, erklærede han, at Maalet for hans Bestræbelser var et uafhængigt frit Polen, et Polen uden Privilegier, med eet Ord: Et democratisk Polen.
Viborger Samler, 1848-04-04
Den 24de Marts adresserede de polske Udvandrere et Afskedsord til det franske Folk. De forlange Vaaben, lade de Gamle, Koner og Børn blive tilbage under det franske Folks Varetægt, og ile til Polen for at befrie det elskede Fædreland fra Ruslands Aag.
Viborger Samler, 1848-04-04
Alle de Flygtninge, der hidtil fandt Beskyttelse og gjæstfri Modtagelse i Frankerig, forlade nu skareviis Paris deels for at hellige deres Fædreland deres Kræfter, deels - og dette gjælder navnlig Polakkerne – for i Forening med deres Brødre i Posen og Galizien at sprænge Tyranniets Lænker ved Weichselen.
Viborger Samler, 1848-04-04
Digteren G. Herwegh adresserer i de tydske Democraters Navn i Paris en kraftfuld Opfordring til de polske Democrater. Den begynder med de Ord: "Vi ere ikke mere det stumme Folk, som Eders Sprog kalder os. Tydsk lands Løsen være: "Med Frankerig imod Rusland, Gjerne vil Tydskland afstaae sin Andeel af Polen. Nu er Frihedens Time slaaet for Polen. Jntet frit Tydskland uden et frit Polen, Jntet frit Polen uden et frit Tydskland, Der danne sig i Paris Comiteer for at aabne Subscriptioner, der tilsigte at skaffe de tydske Democrater, der ville rykke ind i Tydskland, Vaaben.
Viborger Samler, 1848-04-04
J Chambery, saaledes som næsten overalt i Savoien, opplantes den franske Tricolore.
Viborger Samler, 1848-04-04
J en Correspondentartikel fra Paris af 23de Marts hedder det: "De kjender Uenigheden i den provisoriske Regjering imellem Flocon og Ledru-Rollin paa den ene, og de andre Medlemmer paa den anden Side. Da Grenadeer- og Elite-Compagnierne af Nationalgarden foretog sig Demonstrationen imod Ledru-Rollin, og denne gav sin Erklæring næste Dag ved den uhyre Demonstration af 150,000 Md., kom Sagen til et formeligt Udbrud paa Raadhuset. Ledru-Rollin vilde haranquere Folket og forsvare sit Circulaire, men som han traadte hen til Vinduet, raabte Garnier=Pages til ham: "Naar Du aabner Vinduet, skyder jeg Dig ned!" Selv Caussidiere, Politi præfecten, en exalteret Republicaner, men som kjender Massernes Stemning, raabte til Ledru-Rollin: "Du attraaer Skrækkeregimentet; Du vil falde som det første Offer for samme!" - Lamartine spærrede Ledru Veien "Ledru-Rollin, sagde Lamartine til ham, De har 100,000 Mand bag Dem, men hele Frankerig staaer bag os. - "Le dru-Rollin blev rystet; Taarer traadte i hans Øine; han omfavnede alle sine Colleger. "Jeg er overvunden, udbrød han dybtrørt. J have Ret, og jeg vil oprette min Forseelse." Arm i Arm med sine Colleger, forsonede han Folket, formanede til Maadehold, undertegnede Proclamationen til Nationen om den fuldstændige Frihed af Valgene og er fra denne Dag ligesom omskabt. Alvorlige Uroligheder ere udbrudte i Bordeaux, hvorfra den af den provisoriske Regjering udnævnte, og i Staden indsatte Regjeringscommissair har maattet afreise paa Grund nemlig af Kjøbmandsstandens og Folkets forenede Demonstrationer. National beundrer og opmuntrer Europas Nationer. Denne Journal antager, at Jndførelsen af den republicanske Statsform er maaskee nær forestaaende. Den svinger Svøben over Fyrsternes Svaghed og Mangel paa Characteer, men vil, at Valget af Statsformen maa overlades til ethvert Folks egen Bestemmelse.
Viborger Samler, 1848-04-04
Justitsminister Cremieur har tilstillet Marschal Neys Søn en Skrivelse af det Jndhold, at den provisoriske Regjering ei allene rehabiliterer hans Faders Minde, men at den tillige har befalet, at et Æresminde skal opreises for ham paa det Sted, hvor han blev skudt.
Viborger Samler, 1848-04-04
J Havre de Grace ere paa en eneste Postdag 16 store Handelshuse fallerede.
Viborger Samler, 1848-04-04
Fra Frankrig haves Pariserefterretninger af 24de Marts, ifølge hvilke der forsikkres, at Keiseren af Rusland har udstedet til alle europæiske Hoffer et Manifest, hvori han erklærer, at i hans Øine forandrer den nye franske Revolution ikke Tractaterne fra 1814 og 1815 og at han er beredt til at forsvare disse med al Kraft.
Viborger Samler, 1848-04-04
Belgien, den 29de Marts. Independance belge melder. Den fremmede, republicansk sindede, i Paris eller i det mindste i det nordlige Frankerig dannede, belgiske Legion, er i dette Øieblik sin Opløsning nær. Om disse Heltes Ankomst havde man igaar Underretning, og ved Grændsen vare samtlige Forholdsregler trufne, for værdig at modtage dem. Om Natten og om Morgenen, ankom 3 Tog med Arbeidere, der udgave sig for at være Belgere. Man har anslaaet disses Antal til 2000 Md.,men vi erfare, at kun 900 ere ankomne. En Colonne Jnfanteri og en Escadron Cavalleri ventede dem paa Stationen. Synet af denne bevæbnede Magt bestyrtede i overordentlig høi Grad Hovedmændene, som vilde springe ud af Vognene for i største Hast at kunne naae den franske Grændse. Enhver, der ikke havde sine Papirer i Orden, blev arresteret. De belgiske Arbeidere bleve, efter at have foreviist deres Passer, befordrede til deres Communer; enhver af dem tilstilledes en Marschroute og de nødvendige Penge til de meest trængende Fornødenheder.
Viborger Samler, 1848-04-04
Jtalien. Augsb. Allg. Zeit. melder fra Rom: "Den romerske Constitution er forkyndt!" - Dette Statuto sondamentale er dateret den 14de Marts, og forkyndtes samme Dag ved Muuranslag. Grændseløs var den Jubel, hvormed den modtoges. Kölner Zeit, melder fra Neapel under 14de Marts.
Viborger Samler, 1848-04-04
Fra Sicilien have vi den ganske tilforladelige Efterretning at meddele, at General-Comitatet (den provisoriske Regjering) i Palermo har fuldstændig afslaaet Kongen af Neapels Andragender, endskjøndt disse understøttes af Lord Minto. General-Comitatet har imidlertid afsendt Befalinger til Messina om foreløbig at opgive Angrebene paa Citadellet i Messina. J denne Stad og i Catania taltes der om en Republik. Kong Ferdinand den Anden har trukket sig tilbage i Eensomhed til Caserta; han er affældig paa Sjæl og Legeme, har epileptiske Anfald og vil blive Munk. Af den kgl. Familie lader Jngen sig see. Jesuiterne ophidse Folket, og den 13de paabegyndtes en Opstand af Lazzaronerne i flere Qvarterer af Staden. Omsider samlede Nationalgardister, Schweizere og Cavallerie sig og arresterede de Fleste, overalt blinkede Vaaben og der flød Blod. Jdag (den 14de) kæmpedes der paa ny i flere Qvarterer. Man er meget opbragt paa Kongen og forlanger, at han skal komme til sin Hovedstad.
Viborger Samler, 1848-04-04
Efterretningerne fra Mailland ere modsigende. Fra Chur skrives under 23de Marts, at Revolutionen først den 22de seirede i Mailland, men at Verong endnu var tilbage at bekæmpe. - Wienerefterretninger af 27de Marts melde, at Republiken er proclameret i Venedig, hvor Arsenalarbeiderne skulle have myrdet Viceadmiral Marinovich. En Capitulation er afsluttet imellem den provisoriske Regjering og Commandanten Grev Zichy. De østerrigske Tropper begive sig hjem. – Efter de den 26de Marts om Aftenen til Wien indløbne Efterretninger fra Mailand, havde Generalfeltmarskal Radetzky omsider seet sig nødsaget til at forlade Staden for at aabne imod den et frygteligt Bombardement. Erkehertug Vicekongen var med sin Familie indtruffen til Verona. Hamb. Corresp. anfører Efterretninger fra Wien, den 27de Marts, ifølge hvilke Radetzky - efter et sikkert Rygte - havde betvunget Staden Mailand, og paalagt samme en Contribution af 12 Mill. Lires.
Viborger Samler, 1848-04-04
Rusland. Et Privatbrev fra St. Petersborg melder, at der i St. Petersborg hersker den største Gjæring, at der paa Gaden er skudt efter Keiser Nicolaus, og at Kuglen har gjennemboret hans Hat. Keiseren skal derefter strax have begivet sig til Paladset og taget de meest truende Forsigtighedsforholdsregler imod Staden. (Efter Rygtet staae 55000 Md. russiske Tropper, hvis Antal inden 8 Uger vil blive forøget til 200,000 Md., i Kongeriget Polen.)
Viborger Samler, 1848-04-04
Tydskland. Køln, den 24de Marts. "Repræsentanterne fra Communerne i 17 rhinske Stæder, til Ex. Aachen, Barmen, Bonn, Koblenz, Krefeld, Düsseldorf, Elberfeld, Trier og Wesel samt Communeraadet i Kølvhave igaar og idag besluttet følgende Adresse: 1) Om formen af den hidtilværende Stænderforfatning til en Folkerepræsentation, frit valgt af Folket med en meget lave Census; 2) Denne Samling af Repræsentanter maa tilstaaes besluttende Medvirkning i Lovgivningen og Stats huusholdningen med simpel Majoritet; 3) Ministrene ere Folkerepræsentationen ansvarlige; 4) Alle Statsborgeres Liighed for Loven; 5) Beskyttelse af den personlige Frihed og Bopælens Ukrænkelighed (my house is my castle); 6) fri Cultus, lige politiske Rettigheder for alle Statsborgere uden Hensyn til Religion; Kirkens fuldstændige Adskillelse fra Staten; 6) Underviisnings- og Lærefrihed; 7) Ubetinget Pressefrihed, uden Caution, uden Concession; 8) Ubegrændset Petitionsfrihed; 9) Associationsret; 10) Offentlig og mundtlig Procedure; 11) Folkevæbning, m.m. Karlsruhe. Infanteri, afgik den 24de Marts pr. Jernbane til Fortet Kehl for at forstærke det derværende Detaschement. Man er nemlig ikke uden Frygt for at tydske Arbeidere ville paa en voldsom Maade bane sig fra Strassborg Vei over Rhinen.
Viborger Samler, 1848-04-04
(Bremer Zeit. melder fra Mainz, at allerede for længere Tid siden skal en Bande af 1100 væbnede Franskmænd have forsøgt paa at bane sig Vei over Rhinen, og at det kun med Møie lykkedes at kaste dem tilbage).
Viborger Samler, 1848-04-04
I en nyere Skrivelse fra Karlsruhe af 25de Marts hedder det, at de sidste Decreter i Paris og i de franske Provindstæder, efter hvilke de tydske Arbeidere maae forlade Landet, truer Baden med en stor Fare, der paa Grund af Gjæringen i det Jndre let kan drage efter sig slemme Følger. Vendte de tydske Arbeidere enkeltviis eller i smaa Skarer tilbage til deres Hjem, da var denne Frygt utidig. Men den badenske Regjering har igjennem sin Gesandt i Paris erholdt den officielle Meddelelse, at henved 6000 tydske Arbeidere, og i Spidsen, for dem G. Herwegh, have isinde bevæbnede at drage til Tydskland, navnligen til Baden, for der at understøtte deres republicanske Venner. Afgaaer i Virkeligheden en saadan Skare fra Paris, saa turde den let paa sin Marsch til Rhinen forøges til det tredobbelte Antal, og her have vi den egentlige Grund til at hele det 8de Corps mobiliseres. Langs med hele Rhingrændsen hersker den Frygt, at det maatte lykkes enkelte Skarer at komme over Grændsen, og forstyrre Roligheden i Grændsestæderne. Omstændighederne byde derfor under nærværende Omstændigheder at sikkre Rhin grændsen.
Viborger Samler, 1848-04-04
Det andet badenske Kammer har efter nogen Debat eenstemmig antaget den Resolution: "at de badenske Repræsentanter erklære for sig selv og vente af deres Medborgere, at de af alle Kræfter ville virke saavel til den skyndsomste Gjenoprettelse af et frit og enigt Tydskland, og sand fri Retstilstand i Baden som ogsaa imod enhver Hindring, der maatte tilsigte at forstyrre denne Nationens ædle og ophøiede Formaal. De erklære tillige og vente af deres Medborgere, at de ville yde Regjeringen den meest kraftfulde Bistand, saalænge den vandrer af Reformens Vei, og virke med Regjeringen til at drage alle de Jndivider til Ansvar, der true Friheden eller Almeensikkerheden.
Viborger Samler, 1848-04-04
J samme Møde erklærede Statsraad Bekk, at de tydske Arbeidere, som ere blevne brødløse i Frankerig, og som nu maae forlade Landet, skulle modtages med Humanitet.
Viborger Samler, 1848-04-04
Der er udstedet til samtlige Amter befaling om at forpleie de ankommende Arbeidere paa Statskassens Bekostning og befordre dem til deres Hjemstavn.
Viborger Samler, 1848-04-04
Fra Berlin meldes under 27de Marts, at det 1ste og 2det Corps have erholdt Befaling til at holde sig marschfærdige for strax at bryde op imod den polske Grændse.
Viborger Samler, 1848-04-04
Det har vakt stor Sensation i Berlin, at Camphausen, ei har villet modtage Finatsministeriets Portesenille. Mange mene, at han ikke vil tage Deel i et Ministerium Arnim. Prindsen af Preussen har indskibet sig i Curhaven forat afgaae til England.
Viborger Samler, 1848-04-04
Allg. preuss. Zeit. melder, at Preussen er med de Deputerede fra Würtemberg, Baden, Hessen-Darmstadt og Nassau blevet enigt om følgende Puncter i den nye Forbundsforfatning: 1) Nødvendigheden af en (einheitlich) af alle antagen Ledelse af hele det tydske Forbund, af et af Forbundslemmerne eller disses Delegerede bestaaende, Overhuus og et ved Siden af dette Overhuus staaende Underhuus af Nationens Deputerede. 2) Som Gjenstande for Forbundets Virksomhed har man betegnet. Forbundshær væsenet og den tydske Folkebevæbning, Gjenoprettelsen af en Stænder=Forbundsret, fælleds Lovgivning (saavidt som muligt), fælleds Myntsystem. For at drøfte disse Puncter skal Forbundsforsamlingen ufortøvet forstærkes med 17 Mænd, der nyde Nationens Tillid. Preussen har valgt Dahlmann.
Viborger Samler, 1848-04-04
Jdeen om en preussisk tydsk Stænderforsamling synes saaledes opgivet.
Viborger Samler, 1848-04-04
Fra Coblenz skrives under 26de Marts, at betydelige preussiske Troppedetaschements rykke frem imod Grændsen, da den Efterretning er indløben, at flere væbnede Arbeider skarer ville fra Frankerig gjøre et Jndfald i Rhinpreussen.